### Beslutningstema

I denne sag besluttes om Tønder Kommune skal indgå i et nyt partnerskab i Region Syddanmark - kaldet Cykelalliance Syd

### Sagsfremstilling

De [adresse] og sønderjyske kommuner har sammen med Region SydDanmark en ambition om via et tættere samarbejde, at sætte øget fokus på cyklisme. I infrastrukturplan 2035 er 2022 udpeget som ’Cyklens år’. Året skal være med til at kickstarte et større fokus på, hvordan cyklen bliver et attraktivt alternativ i hele landet. Dette fokus bør kommunerne i Region Syddanmark støtte op om. Derfor foreslår Region Syddanmark og de [adresse] og sønderjyske kommuner at man, for at styrke arbejdet med cykelfremme på tværs af kommunerne i det sydlige [adresse], etablerer et samarbejde under navnet ’Cykelalliance Syd’. Region Syddanmark har i marts 2022 tilsluttet sig aftalen.

Ambitionen med cykelsamarbejdet er at vende tendensen og få flere syddanskere op på cyklen. Cyklister forurener og støjer mindre, de giver mindre trængsel og bidrager derfor til et bedre bymiljø end bilerne. Derfor skal vi, ved at forbedre forholdene for de lette trafikanter, skabe et konkurrencedygtigt transportalternativ til biler og kollektiv trafik. Ved at flytte sydjyderne fra bilen til cyklen kan vi ikke alene medvirke til at reducere CO2-udslippet, men også reducere antallet af sygedage, som følge af forbedret folkesundhed.

Et lignende samarbejde er etableret på både [adresse] og i [adresse]. Særligt samarbejdet på [adresse] har haft stor succes, hvor 19 kommuner nu er forbundet via 10 supercykelstier. Målet med samarbejdet er dog ikke, at der skal anvendes ressourcer på supercykelstier. Det vurderes området for tyndt befolket til og de geografiske afstande for store til. I stedet skal den eksisterende cykelinfrastruktur i det sydlige [adresse] kortlægges og klassificeres ensartet, ligesom planer om fremtidige cykelstiprojekter skal det. Herved skabes der mulighed for at planlægge tværkommunale cykelstiprojekter og fælles ansøgninger til statslige cykelpuljer. Det er desuden et mål, at alle kommuner har en eller anden form for stiplan, at der udarbejdes et regionalt cykelregnskab og at der skabes et forum, hvor de syddanske kommuner og Region Syddanmark kan samarbejde og vidensdele på cyklistområdet, samt koordinere eventuelle fælles cykelprojekter. Samarbejdet vil desuden kunne understøtte fremtidige fælles ansøgninger til cykelpuljen. Der er i infrastrukturplan 2035 afsat 3 mia. kr. til at fremme cyklisme i perioden 2022-2035. [adresse] kan ligeledes være platform for samarbejde med eksterne parter som Cyklistforbundet, Vejdirektoratet, DI Transport, KL, Dansk Cykelturisme, Rådet for Sikker Trafik, Politiet mv.

Tilslutter Tønder Kommune sig Cykelalliance Syd forpligtiger kommunen sig til:

* at levere det nødvendige data til kortlægningen
* at deltage aktivt i alliancen
* at deltage i halvårlige møder og indgå aktivt i de tema- og rutesamarbejder man tilmelder sig.

Hverken kommunerne eller regionen bidrager således med økonomi, men alene med udvalgte medarbejderes tidsforbrug.

Samarbejdet løber foreløbigt frem til udgangen af 2024, hvor indsatserne vil blive evalueret og det vil blive drøftet om alliancen skal fortsætte.

Forvaltningen anbefaler, at Tønder Kommune indgår i partnerskabet Cykelalliance Syd.

Såfremt Tønder Kommune indgår i [adresse], underskriver Borgmesteren partnerskabsaftalen.

### Direktøren for Teknik, Klima og Beskæftigelse indstiller,

at Tønder Kommune tiltræder Partnerskabet - [adresse],

at sagen videresendes til Kommunalbestyrelsen.

Beslutning fra Teknik- og Miljøudvalget, 14. juni 2022, pkt. 7:

Indstillingen anbefales.

### Beslutning

Indstillingen godkendt.